Čo by ste povedali na to, keby vám Telekom na Slovensku za starý iPhone dal 2 dni po uvedení na trh nový model? Nereálne? Americký T-Mobile má na to iný názor. Pár týždňov po predstavení podobnej ponuky, akú má už niekoľko rokov nás Telekom (telefóny na splátky k hlasovému programu), sa jeho americký brat rozhodol ponuku obohatiť špeciálnou akciou.
Ak totiž tamojší zákazníci využívajú program Jump On Demand za 15 USD mesačne, čo je vlastne splátkový systém za samotné zariadenie, môžu vymeniť svoj starý iPhone 6 za úplne nový už v septembri, kedy sa očakáva príchod vynovenej verzie iPhone 6S a iPhone 6S Plus. Túto správu oznámil cez videoblog samotný CEO T-Mobile John Legere. Okrem toho nebudú musieť čakať, kým sa dostanú na rad, T-Mobile USA sľubuje dodanie nového iPhonu do 48 hodín od požiadania o výmenu.
Čo by ste povedali na to, keby to tak fungovalo aj na Slovensku?
Zdroj a foto: T-Mobile USA